cyanic-selkie/wikianc huggingface dataset:
Macgillycuddy's Reeks
Macgillycuddy's Reeks (Na Cruacha Dubha på irsk, tyder «Dei svarte pipene») er ei fjellkjede i County Kerry i Republikken Irland. Dei strekkjer seg litt over 19 km og inneheld dei høgaste fjella på Irland (Carrauntoohil med 1 038 m, Beenkeragh med 1 010 m og Caher med 1 001 m) og over 100 andre såkalla Hewitt-fjell (fjell på Dei britiske øyane på over 2000 fot). Fjella består av sandstein forma av isbrear og ligg på halvøya Iveragh nær Killarneysjøane.
Namnet på kjeda kjem frå 1700-talet etter den irske klanen Macgillicuddy (eller McGillicuddy) som eigde landområdet i denne delen av County Kerry i lang tid fram til siste del av 1900-talet.
Tøffelhelt
Tøffelhelt er ein mann som vert kommandert rundt av kona. Ordet er blitt til gjennom at tøflar, som er vanleg fottøy innomhus, blei brukt som symbol på heimearbeidande kvinner. Ein mann som var «under tøffelen» var ein som var underlagt kona si.
Omgrepet stammar frå tysk som unter dem Pantoffel stehen ('stå under tøffelen'). Det kan visa til ein gammal skikk der ein meinte at den som trakka ektefellen sin på foten under vigselen, kom til å få makta i ekteskapet.
Omgrepet er populært i vitsar og teikneseriar. Finnbeck i teikneserien Finbeck og Fia er til dømes framstilt som tøffelhelt. Det same er Hårek som ikkje er redd for å fara i viking, men likevel ikkje tør å setta seg opp mot kona Gyda.
Kjelder
Pantoffelheld
Forbrukarombodet
Forbrukarombodet er eit norsk statleg organ som fører tilsyn med at marknadsføringa av varer og tenester skjer i samsvar med marknadsføringslova. Ombodet blei oppretta i 1973 med Inger Louise Valle som det første Forbrukarombodet.
Forbrukarombodet handsamar meir enn 7 000 saker årleg, både av eige tiltak, og på grunnlag av klager frå forbrukarar og næringsdrivande. Forbrukerombodet sine avgjerder kan påklagast til Marknadsrådet.
Karyés
Karyés (gresk Καρυές) er ein landsby på halvøya Áthos i Hellas, den austlegaste av dei tre «fingrane» på halvøya Khalkidikí. Karyés er hovudsete for den kyrkjelege og sivile adminstrasjonen av klosterstaten Ájion Óros.
Grovfjordbrua
Grovfjordbrua er ei bru på riksveg 825 i Tjeldsund kommune i Troms og Finnmark. Brua kryssar Grovfjorden mellom Grov og Myklevoll.
Dragor
Dragor (makedonsk Река Драгор, Reka Dragor) er ei lita elv sør i Nord-Makedonia. Han renn hovudsakleg gjennom byen Bitola. Kjelda ligg nær Sapunčitsa i fjellet Baba. Dragor munnar ut i Tsrna.
Sjalottlauk
Sjalottlauk (Allium cepa var. aggregatum) er ein variant av lauk (kepalauk) som dannar eit knippe smålaukar frå ein morlauk.
Smaken er mildare og søtare enn vanleg lauk. Lauken kan brukast til matlaging som annan lauk, eller syltast. Sjalottlaukar kan ha raudbrune eller gule skal. Varianten banansjalottlauk har meir avlang form.
Sjalottlauken er ein gammal kulturplante frå dei austlege middelhavslanda. Namnet kjem frå det latinske for 'lauk frå Askalon', noko som viser til dagens Ashkelon i Israel.
Den europeiske sletta
Den europeiske sletta eller Den store europeiske sletta er ei slette i Europa. Ho er det største fjellause landskapet i Europa, men det ligg fleire høgland innanfor området. Ho strekkjer seg frå Pyreneane og Atlanterhavet i vest til Uralfjella i aust.
Ho består av Det nordeuropeiske låglandet og Den austeuropeiske sletta. Underinndelinga har historisk opphav og er ikkje ein geomorfologisk inndeling. Den austeuropeiske sletta var delen av Den europeiske sletta som høyrte til Det russiske keisardømet og vart derfor tidlegare òg kalla Den russiske sletta.
I Vest-Europa er sletta relativt smal i den nordlege delen av kontinentet, men vert langt breiare mot aust i Vest-Russland.
Mange viktige elvar renn over slettene, som Loire, Rhinen og Vistula i vest, Nordre Dvina og Daugava renn nordover i Aust-Europa og Russland, og Volga, Don og Dnepr renn sørover i den europeiske delen av Russland.
1992
1992 (romartal MCMXCII) var eit skotår som byrja på ein onsdag etter den gregorianske kalenderen.
Noreg
Utan dato
Jivaroanske språk
Jivaroanske språk (også hívaro, jibaro, chicham) er ein liten språkfamilie i nordlege Peru og austlege Ecuador.
Familieinndeling
Det er 4 jivaroanske språk:
Språkfamilien blir snakka i Amazonas, Cajamarca, Loreto, og San Martin i Peru og i Orienteregionen i Ecuador.
Genetiske relasjonar
Det mest lovande slektskapet mellom jivoranske og andre språk er med Cahuapanske språk og kanskje eit par andre språkisolat.
Ordtilfang
Loukotka (1968) lista opp det følgkande grunnleggjande ordforrådet frå jivaroanske språk.
Kistefossbrua
Kistefossbrua er ei vegbru på riksveg 851. Ho kryssar Kistefossen på kommunegrensa mellom Bardu og Salangen i Troms og Finnmark. I tillegg til brua som er i bruk i dag finn ein ei eldre bru på same stad, og brukar etter ei endå eldre bru nokre hundre meter lenger ned langs elva. Fv153 gjennom Øvre Salangen tek av frå riksvegen like før brua på Bardusida.
Aktiv galaksekjerne
Aktive galaksekjernar eller aktive galaksar (på engelsk forkorta AGN) er sentrale energiproduserande regionar som finst i nokre galaksar. Aktive galaksekjernar skil seg ut ved at store delar av energiutstrålinga deira kjem frå prosessar som ikkje har med normale stjerner eller utvikling deira å gjera. Den observerte måten denne energien blir frigjord på definerer dei ulike typane av aktive galaksekjernar. Den mest populære modellen for energiproduksjonen er materiale rundt eit svart hòl. Energien blir frigjord gjennom akresjon, sannsynlegvis i ei akresjonsskiva, medan jetstrålar kan vera eit naturleg biprodukt av skivegeometrien og magnetfelt.
LINER
Ved dei lågaste energinivåa ligg sokalla LINER som generelt sett berre er attkjennelege ved foroldstala på relativt svake emisjonslinjer. Ikkje alle LINER er ekte aktive galaksekjernar.
Seyfert-galaksar
Aktivitet karaktisert av sterke og breie emisjonslinjer føregår i Seyfert-galaksar, der mesteparten er spiralgalaksar. Seyfert type 1- og 2-galaksar har ulike mønster i emisjonslinjebreidd. Seyfert-galaksar viser òg sterk røntgenstråling og ofte i tillegg sterk langinfraraud stråling.
Radiogalaksar
Radiogalaksar er mest framtredande ved den sterke utstråling deira av radiobølgjer; vanlegvis frå eit par vedheng symmetrisk plasserte rundt galaksen, ofte i selskap med jetstrålar og radiostråling frå galaksekjernen sjølv. Aktiviteten til galaksen kan ha lite eller ingen spor i den optiske delen av det elektromagnetiske spekteret; men nokre radiogalaksar har optiske emisjonslinjer som liknar dei båe typane Seyfert-galaksar har.
Kvasarar
Kvasarar har høgare luminositet og er so lyssterke at den kringliggjande galaksen kan bli usynleg for ordinære observasjonar.
BL Lacertae-objekt
BL Lacertae-objekt viser trekklause spektrum og hurtig variasjon, noko som indikerer at dei er radiogalaksar eller kvasarar som blir sedde langs retninga til ein relativistisk jetstråle.
Bystranda i Kristiansand
Bystranda er ei badestrand i søraustre delen av Kvadraturen (Sentrum) i Kristiansand. Sandstranda består av finkorna sand. Bystranda har miljøsertifiseringa Blått Flagg.
Ved Bystranda finst uteservering om sumaren, sitjegrupper, badetrapper, sandvolleyballbane, skaterampe, leikeapparat og toalett. Under opparbeidinga av badestranda vart det lagt vekt på at den skulle vere tilgjengeleg for born og funksjonshemma. Bystranda er populær på varme sumardagar. Nær Bystranda ligg det innomhus badeanlegget Aquarama.
Nordanstigs kommun
Nordanstigs kommun er ein kommune i Gävleborgs län i Sverige som ligg ved Bottenhavet. Kommunen grensar til Ånge kommun og Sundsvalls kommun i Västernorrlands län i høvesvis nordvest og nord og Hudiksvalls kommun i Gävleborgs län i sør. Administrasjonssenteret i kommunen er Bergsjö. Dette ligg om lag 30 km nord for Hudiksvall.
I kommunen finn ein eit lågt kystland i aust, som lenger vestover stig opp i eit kupert og barskogkledd grunnfjellslandskap. I den austlege delen ligg det mange vatn. Dei fleste arbeidsplassane er innan servicenæringane, men ein finn også tre- og foredlingsindustri i kommunen.
Administrativ historikk
Ved kommunereforma i 1952 vart kommunane Harmånger, Ilsbo og Jättendal slegne saman til storkommunen Harmånger, medan det ikkje vart gjort endringar i Bergsjö, Gnarp og Hassela. I 1974 vart alle desse slegne saman til ein ny kommune, med tettstaden Bergsjö som administrasjonssenter. Den nye kommunen fekk namnet Nordanstigs kommun etter «Nordanstigs kontrakt».
Kommunevåpenet
Blasonering: Eit delt skjold med ein gåande helsinghest i svart på sølvbakgrunn øvst og eit fiskenett i sølv med seks fullstendige masker på blå bakgrunn nedst.
Tettstader
Det er åtte tettstader i Nordanstigs kommun.
Tettstadene i tabellen er ordna etter innbyggjartal per 31. desember 2005. Administrasjonssenteret er utheva.
Nevada
Nevada (av spansk nevada, ‘snødekt’, lokal uttale [nə'vædə]) er ein delstat i USA. Staten ligg i innlandet av det sørvestlege USA, rett austom California. Hovudstaden i Nevada er Carson City. Langt meir kjend er den folkerikaste byen i delstaten, Las Vegas.
Asimut
Asimut (Az) er vinkelen langs horisonten i horisontalkoordinatar. Innan astronomi vert vinkelen (0-360°) målt vestover frå sørpunktet på horisonten (S). Ved geodesi (kart og oppmålingsarbeid) vert asimut målt austover frå nordpunktet. Vinkelen vert i begge tilfelle målt med klokka.
I horisontalkoordinatar er den andre koordinaten elevasjon (Alt).
I tredimensjonale polarkoordinatar er asimutvinkelen mellom den positive x-aksen og projeksjonen av ein vektor frå origo mot objektet i xy-planet. I sylindriske polarkoordinatar vert vinkelen skrive θ (theta), i sfæriske polarkoodinatar vert anten θ eller φ (phi) nytta.
Azimut kan også samanliknast med kartkurs.
I magnetbandspelarar er asimut vinkelen mellom bandet og lesehovudet.
Fireships
Fireships er det 20. studioalbumet til den engelske musikaren Peter Hammill, utgjeve i 1992 som den første utgjevinga på Hammill sitt eige selskap, Fie! Records. Albumet vart ommastra i 2006.
På plateomslaget står det at albumet er «Nummer 1 i BeCalm-serien», og at songane generelt er i den rolegare og meir introspektive enden av skalaen av musikken til Hammill. Det neste albumet til Hammill, det meir rocka The Noise (1993), vart på liknande vis kalla «Nummer 1 i A Loud-serien». Hammill valde å setje rolege og høglydte songar han nyleg hadde skrive på kvar sine album.
Kring samstundes planla Virgin Records, som eigde katalogen til Hammill på Charisma Records, å gje ut eit samlealbum med tidlegare songar. Då han forklarte konseptet om dei to seriane til dei, valde dei å gje ut to samlealbum på liknande vis - The Calm (After the Storm) (med rolegare songar) og The Storm (Before the Calm) (med meir aggressive materiale).
Opphavleg hadde Hammill planlagd å halde fram å skilje dei rolege og meir høglydte songane sine på følgjande album, men den planen vart snart skrinlagd.
To av spora på albumet, «I Will Find You» og «Curtains», har blitt mykje spelte på konsertane til Hammill.
Då albumet kom ut gav Hammill ut eit avgrensa opplavg på 500 nummererte trykk av plateomslaget, signert av han sjølv og kunstnaren, Paul Ridout.
Innhald
Alle songar av Peter Hammill, utanom der andre er nemnde.
Pipin den yngre
Pipin den yngre var konge av frankarane frå 751. Han var far til Karl den store, og første konge av karolingarætta.
Bakgrunn
På denne tida sat major domus med den reelle makta, medan kongen, Childeric, berre var konge i namnet som ein konstitusjonell monark. Dette vart snart til ein vits mellom vanlege folk. Pipin sende bod til pave Sacharias, med ønske om formalisering av kongetittelen: Kven var kongen? Han med namnet, eller han med råderetten? Paven støtta Pipins krav, og Pipin sytte for å setja kong Childeric i kloster, etter å ha klipt han snau.
Det endelege skiftet kong gjennom avgjerd på det frankiske tinget, der Pipin vart hylla som konge av dei førande hovdingane i riket. Han vart salva av Bonifatius biskop i Mainz. Halvbroren Grifo stødde ikkje Pipin, men vart drepen i 753.
Styre
I Pipins kongetid auka frankarriket i omfang, og med støtte frå paven, Stefan II, fekk Pppin råderett over Italia. Dette tydde at han laut kue langobardarane og kongen deira, Desiderius. Langobardarriket vart lagt under Franken i 757. Som takk for stønad gav Pipin store landområde til paven i 759, ei landstripe som vart grunnlaget for Pavestaten.
Pipin sytte og for at sonen hans, Karl (seinare den store) vart salva som arving, slik at arverekkjefølgja var klår. Han døydde under felttog i 768, og sønene hans, Karl og Karloman fekk kongeriket saman.
Pipin la grunnlaget for det seinare tysk-romerske riket, og sytte for å gje frankarane ein framståande posisjon i Europa.
Familie
Han vart gift med Bertrada av Laon i 741. Saman hadde dei følgjande born:
Tilnamn
Det er usemje om Pipin i røynda var «stutt» eller liten. Tilnamnet skriv seg frå hundreåra etter han, og han er ofte og kalla «Pipin den minste» eller «den yngre». «Le bref» kan tyde både 'liten' og 'ung'. Det er og hevda at han fekk dette tilnamnet av di han var «mindre» enn sonen, Karl «den store». Han er og kalla «den tredje», for å skilja han frå farfaren, Pipin av Heristal, og tippoldefaren Pipin av Landen. Namnet Pipin (Pèpin) er avstutting av «peregrin» ('pilegrim'). Pipin av Heristal var ofte kalla «Pipin den mellomste», sidan han var «den andre» på lina. Den tredje var då naturleg nok «den yngste».
Kjelder
Engelsk Wikipedia, tysk wikipedia, begge vitja 1. mars 2010.
NCUBE
NCUBE er namnet på to norske satellittar bygde av studentar ved høgskular og universitet i Noreg. NCUBE2 vart sendt opp i bane 27. oktober 2005 frå Plesetsk i Russland. NCUBE1 skal etter planen skytast opp i januar 2006. Oppskytinga av begge satellittane har vore utsett fleire gonger.
Oppgåva til satellittane er å teste ut eit sporingssystem for skip, kalla AIS (automatic identification system). Det er eit GPS-basert automatisk identifikasjonssystem brukt av store fartøy. Systemet vert også testa ved hjelp av reinsdyr som har fått festa slike sendarar på seg.
NCUBE2 skal gå i polarbane 680 kilometer over bakken.
Norske studentar frå ulike høgskular og universitet har samarbeidd om å lage radiosystem, bakkestasjonar, datamaskin og styringssystem.
NCUBE2 «haika» med den større europeiske satellitten SSETI Express frå ESA, slik at kostnadane for prosjektet vart høvelege små. Begge satellittane ser ut som ein terning med sidekantar på 10 centimeter, og veg omtrent ein kilo.
På biletet kan ein sjå NCUBE før satellitten vart pakka ned og sendt til Estec i Nederland der satellitten vart montert inn i morfartøyet SSETI-Express før oppskyting.
Panelet utan solceller vert kalla nadir-panelet, det som vender mot jorda. Oppe i midten på panelet ser ein holet der gravitasjons-bommen skal komme ut. Dette er eit metallband med eit 40-grams lodd i enden som skal rullast ut på signal frå bakken når satellitten er i bane. Det vil få satellitten til å vende nadir-panelet mot jorda på grunn av tyngdekrafta. Utløysinga av bommen skal skje etter at satellitten er rotert til rett posisjon i jorda sitt magnetfelt ved hjelp av tre magnetspolar.
Dei to firkantane nedst er luker for antennene til UHF-sendar og VHF-mottakar. Lukene opnar seg når satellitten er i bane.
Prosjektstatus
Ein oppnådde aldri kontakt med NCUBE-2 fordi satellitten truleg ikkje vart løyst frå modersatellitten i tide. Det gjekk også gale med NCUBE-1 (Rudolf) som trefte bakken i Kasakhstan 26. juli 2006 då bereraketten som skulle få satellitten og 17 andre små-satellittar i bane svikta rett etter oppskyting.
Til tross for at begge NCUBE-satellittane svikta, vi Norsk Romsenter satse vidare på meir studentarbeid og fleire satellittar.
Fylkesveg 613 i Vestland
Fylkesveg 613 (Fv613) går mellom Moskog i Sunnfjord og Dragsvik i Sogndal kommune. Fram til 2019 heitte vegen Fv13.
Vegen er normalt vinterstengd over Gaularfjellet.
Historie
Før Fjærlandstunnelen opna i 1986 var heile strekninga del av riksveg 5. Då Rv5 blei flytta til Fjærlandstunnelen blei strekninga del av riksveg 13, slik at denne gjekk mellom Førde og Sandnes.
Ved regionreforma av fylkesvegar frå 1. januar 2010 blei delstrekninga nord for Sognefjorden omklassifisert til fylkesveg. Fram til 2019 hadde vegen nemninga fylkesveg 13. Vegen mellom Balestrand og Sandnes har også nummer 13, men med status som riksveg.
Karen Grønn-Hagen
Ho var stortingsrepresentant for Hedmark 1955-57 og 1961-65. I den første perioden var ho vald som vararepresentant, men møtte som fast representant etter at Einar Frogner døydde 10. juli 1955. Ho var statsråd og sjef for Familie- og forbrukardepartementet (familie- og forbrukarminister) i John Lyng si regjering i 1963. Ho var den første kvinnelege stortingsrepresentanten for Senterpartiet, den første kvinnelege statsråden i ei borgarleg regjering, og den fjerde kvinnelege statsråden i Noreg.
Slieve Bloom
Slieve Bloom (irsk Sliabh Bladhma) er ei fjellkjede i County Laois og Offaly i Republikken Irland. Ho stig opp frå den sentrale sletta på Irland til ei høgd på 526 meter over havet. Sjølv om dei ikkje er særleg høge, strekkjer fjella seg godt opp frå dei omkringliggande områda. Det høgaste fjellet er Arderin (526 m) sørvest i fjellkjeda og Baunreaghcong (511 m) ved enden av Capard-ryggen.
Landsbyen Cadamstown ved elva Silver er heimstaden til Silver River Geological Reserve.
Fjella ligg sentralt på Irland, sør for Bog of Allen, Banagher og Tullamore i County Offaly, aust for elva Shannon og vest for Portlaoise, hovudbyen i County Laois. Vestenden av Slieve Bloom-fjella ligg nord i County Tipperary, nær Roscrea.
The Noise
The Noise er det 21. studioalbumet til den engelske musikaren Peter Hammill, gjeve ut i 1993.
Som tittelen indikerer, inneheld albumet livlege rockesongar, i kontrast til det førre albumet hans, Fireships, som hovudsakleg bestod av balladar. Albumet vart annonsert på omslaget som «Nummer 1 i A Loud-serien». På liknande vis hadde Fireships blitt merka som «Nummer 1 i BeCalm-serien»). På denne tida hadde Hammill planlagd å halde fram å gje ut album som skild mellom høglydte og rolege songar på forskjellige album, men det vart berre med desse to albuma.
Songen «Primo on the Parapet» er ei hyllest til forfattaren og Holocaust-overlevaren Primo Levi, og har blitt spelt mange gonger av Hammill på konsertane hans.
Johannesburg
Johannesburg, òg kalla eGoli (gullstaden) av svarte afrikanarar, er den største byen i Sør-Afrika. Byen vert òg kalla «Joburg», «Jozi» og «JHB» av sørafrikanarar. Johannesburg er hovudstad i provinsen Gauteng, den rikaste provinsen i Sør-Afrika og i heile Afrika sør for Sahara. Byen er ein av dei 40 største storbyområda i verda, og den einaste byen i Afrika som offisielt vert kalla ein verdsby. Mange reknar ofte feilaktig med at Johannesburg er hovudstad i Sør-Afrika, men dei tre hovudstadane i landet er Bloemfontein, Cape Town og Pretoria, som berre ligg nokre 100 km frå Johannesburg. Den sørafrikanske forfatningsdomstolen, høgsteretten i Sør-Afrika, ligg derimot i byen.
Johannesburg er eit handelssentrum for gull og diamantar på grunn av plasseringa si i det mineralrike fjella Witwatersrand. I Johannesburg ligg òg O.R. Tambo internasjonale lufthamn, den største og travlaste flyplassen i Afrika, og innfallsport for vidare reiser i det sørlege Afrika.
Demografi
I følgje ei folketeljing i 2001 bur det meir enn 3 millionar menneske i byen. Johannesburg dekkjer eit område på 1 644 km², som er svært stort samanlikna med andre byar, og derfor vert folketettleiken berre 1 962/km². Folketalet i Stor-Johannesburg er nesten 8 millionar. Johannesburg omsluttar òg Soweto i sørvest, eit bydistrikt som apartheidregjeringa etablerte for å huse dei mange fremmedarbeidarane i byen.
Klima
Middeltemperaturen ligg på rundt 27 °C på sommaren og 20 °C på vinteren. Ein har minusgrader og frost innimellom, men dette skjer relativt sjeldan. Årsnedbøren ligg på mellom 600 og 800 millimeter, og dei største mengdene kjem på sommaren.
Kroningsmesse av Mozart
Krönungsmesse (tysk for Kroningsmesse) (Messe nr. 15 i C-dur, KV 317; stundom messe nr. 16), komponert i 1779, er ein av dei mest populære messene til Wolfgang Amadeus Mozart. Som dei fleste av messene til Mozart er det ein Missa brevis, eller kort messe (i motsetnad til dei lengre høgmessene kjend som Missae solemnes).
Historie
Denne messa vart ferdig den 23. mars 1779 i Salzburg. Mozart hadde akkurat kome attende etter ein 18 månadar lang jobbjakt i Paris og Mannheim, og faren Leopold skaffa han så jobb som hofforganist og komponist i Salzburgkatedralen. Messe var nesten heilt sikkert spelt første gongen på påskesundag 4. april 1779. Verket vart truleg ikkje framført under kroninga av keisaren i Praha i 1790 og 1792. Verket ser ut til å fått namnet sitt i keisarhoffet i Wien tidleg på 1800-talet.
Struktur
Verket er instrumentert for solistar og kor, to fiolinar, «Bassi», to oboar, to valthorn, to trompetar, pauke, tre trombonar og orgel
Kjelder
''
Cannes
Cannes (okstiansk Canas eller Cano) (uttalast /kan/) er ein by og kommune som ligg i det sørlege Frankrike, på Den Franske Rivieraen, i departementet Alpes-Maritimes.
Jeffrey Hammond
Jeffrey Hammond, stundom kalla Jeffrey Hammond-Hammond, er ein engelsk musikar, mest kjend som tidlegare bassist for rockeband Jethro Tull.
Cannes
Cannes er særleg kjend for filmfestivalen som vert halde her i mai kvart år.
Jeffrey Hammond
Hammond tok namnet «Hammond-Hammond» som ein spøk, sidan både faren og mora hadde dette slektsnamnet. Han spøkte òg i intervju at mora hans valde å halde på pikenamnet sitt, akkurat som Eleanor Roosevelt.
Cannes
Geografi
Cannes ligg på den delen av Rivieraen som vert kalla Côte d'Azur med kort veg til Alpane. Byene er kjend for sine fine sandstrender (i motsetnad til Nice). Dei fleste strendene langs hovudgata, Boulevard de la Croisette, disponerast av hotell, men det finst òg offentlege strender, spesielt mot vest i retning Cannes Bocca.
Jeffrey Hammond
Jethro Tull
Hammond møtte frontmannen i Jethro Tull, Ian Anderson, på skulen i Blackpool då han var 17 år gammal og dei starta etter kvart eit band i lag med framtidige Jethro Tull-medlemmar John Evan og Barriemore Barlow. Hammond ønskte å studere kunstmåling i staden for å halde fram med musikk, men vart overtalt til å bli med i Jethro Tull i januar 1971. Då Tull kledde seg ut på scenen, starta Hammond å gå med ein svart- og kvitstripa dress og spelte på ein liknande stripete bassgitar. Dette vart eit varemerke for han og Hammond brende dressen i desember 1975 då han slutta i bandet.
Cannes
Historie
Frå mellomalderen og til tidleg på 1800-talet var Cannes ein liten fiske- og jordbruksby. På 1830-talet byrja franske aristokratar og velståande utlendingar å byggje feriehus i området og byen endra seg gradvis til ein ferie- og rekreasjonsstad.
Lord Henry Peter Brougham (1778-1868) får mykje av æra for Cannes si utvikling. Lord Brougham var ein respektert og talentfull britisk politikar i si tid og oppdaga Cannes på veg til Italia i 1834. Han kjøpte område vest for Suquet (gamlebyen) og brukte så sine mange kontaktar i fransk politikk til å utvikle området.
Jeffrey Hammond
Jethro Tull
Hammond spelar på følgjande album:
Cannes
Økonomi
Området rundt Cannes har trekt til seg verksemder innan teknologi. I fjella bak Cannes ligg mellom anna Sophia-Antipolis, som har ein spesielt stor konsentrasjon av slike verksemder.
Jeffrey Hammond
Jethro Tull
Han forlet bandet for å drive med kunst. Hammond vart erstatta av bassisten John Glascock, som var ein profesjonell musikar. Hammond måtte øve mykje for å kunne spele musikken til Jethro Tull og trass i at han var ein god ven av Ian Anderson krangla dei stundom om dette fordi øvingane varte og rakk.
Cannes
Økonomi
Elles har byen ein TV-festival kvart år i september, medan reklamefilmindustrien inntar byen med sin festival kvart år i juni. Takket vere dei store, internasjonale festivalane har byen bygd eit stort, moderne festivalpalass på ein attraktiv tomt ved Boulevard de la Croisette.
Mellom dei store festivalene er det ei rekkje kulturarrangement i byen, både innan musikk og drama.
Transport
Cannes ligg ved hovedjernbanelinja mellom Italia og Marseille der hurtigtoget TGV, interregionale- og regionstog går. Cannes jernbanestasjon ligg nær sentrum. I tillegg til at ei rekkje busslinjer har stoppestad ved stasjonen er det òg busstasjon ved rådhuset.
Jeffrey Hammond
Jethro Tull
Før han vart med i bandet verkar det som om Hammond var mykje med bandet i bakgrunnen. Ian Anderson skreiv songar om venen, som «A Song for Jeffrey» (frå This Was), «Jeffrey Goes to Leicester Square» (frå Stand Up) og «For Michael Collins, Jeffrey and Me» (frå Benefit). Hammond er òg nemnd i songen «Inside» på Benefit.
Hammond las opp det surrealistiske stykket «The Story of the Hare Who Lost His Spectacles» på albumet A Passion Play, og den tilknytte kortfilmen. Han var òg med på å skrive stykket i lag med Anderson og John Evan.
Cannes
Transport
Næraste internasjonale flyplass er Nice - Côte d'Azur.
I sentrum køyrer elektriske bussar – E-LO – og «cabrioletbussar» går i høgsesongen mellom rådhuset og Palm Beach Casino.
Apsis i astronomi
Apsis er det punktet i ein elliptisk bane der ein lekam er lengst borte eller nærast senteret han roterer kring, som vanlegvis er massesentrumet til systemet.
Punktet som ligg nærast vert kalla periapsis og punktet som ligg lengst borte apoapsis eller apapsis. Ei rett linje som går gjennom periapsis og apoapsis vert kalla apsislinja. Dette er den store aksen i ein ellipse, altså den lengste linja ein kan trekkje gjennom ein ellipse.
For ein lekam i bane er det mest vanleg å nytte uttrykka perigé, perigeum eller jordnære og apogé eller jordfjerne om lekamar som krinsar rundt jorda (av gresk γη gê «jord»), og aphel, aphelium eller solfjerne og perihel, perihelium eller solnære om lekamar som krinsar rundt sola (av gresk (Greek ‘ήλιος hēlios «sol»). Under Apollo-programmet vart uttrykka pericynthium og apocynthium nytta om krinsløp rundt månen.
Formel
Følgjande formlar viser eigenskapar ved periapsis og apoapsis i ein bane:
i følgje Keplerlova for planetære rørsler (bevaring av vinkelmoment) og bevaring av energi er desse storleikane konstant for ein viss bane:
der:
Det aritmetiske middeltalet av lengdene til apoapsis og periapsis er lengda av den store halvaksen a\!\,. Det geometriske gjennomsnittet av dei to lengdene er lengda til den vesle halvaksen b\!\,.
Det geometriske gjennomsnittet av dei to grensesnøggleikane er, farten som tilvarar ein kinetisk energi som må leggast til kor som helst i banen for at lekamen skla klare å bryte ut av krinslaupet (kvadratrota av produktet av dei to snøggleikane er den lokale unnsleppingsfart).
Terminologi
Uttrykka perisenter og aposenter vert stundom nytta, men periapsis og apoapsis er helst det faglege uttrykket som vert nytta.
1991
1991 (romartal MCMXCI) var eit normalår som byrja på ein tysdag i den gregorianske kalenderen.
Apsis i astronomi
Terminologi
Det vert òg nytta forskjellige uttrykk for forskjellige himmellekamar. '-ge', '-helium', '-astrum' og '-galaktikum' er former som ofte vert nytta innan astronomi. Endinga '-ge' vert ofte nytta generelt om «nærast ein planet», sjølv om det teknisk sett er feil uttrykk sidan '-ge' refererer til jorda.
Perhel og apehel for jorda
Jorda er nærast sola tidleg i januar og lengst borte tidleg i juli. Forholdet mellom perihel og aphel og årstidene på jorda endrar seg i ein syklus som varer 21 000 år. Denne presesjonen medverkar til periodiske klimaendringar (sjå Milankovitch-syklus).
Dato og klokkeslett for dei neste hendingane er:
Mjøsundbrua
Mjøsundbrua er ei fritt frambygg-bru som kryssar Mjøsundet mellom fastlandet og Andørja i Troms og Finnmark. Brua er 840 meter lang. Ho vart opna i 1994 og er ein del av riksveg 848. Brua kosta 203 millionar kroner.
Andrés Scotti
Andrés Scotti Ponce de León er ein uruguayansk fotballspelar som har spela i forsvar for Colo-Colo i den chilenske fotballigaen, og for Uruguay sitt landslag. Scotti har spelt for klubbar i Uruguay, Argentina, Chile, Mexico og Russland.
Carl Wilson
Med i The Beach Boys var òg brørne Dennis og Brian. Carl var berre 14 år i 1961 då dei danna The Beach Boys. Eit av dei første namna på bandet var Carl & the Passions. Carl song solo på fleire av dei mest kjende songane til bandet, som til dømes «God Only Knows», «Good Vibrations», «Wild Honey», «Darlin'», «I Can Hear Music» og «Kokomo». Då broren Brian slutta å turnere med bandet i byrjinga av 1965 tok Carl over som leiaren i bandet under turneane. Frå og med 1967 hadde han òg ansvaret for studioalbuma til bandet.
Han var misnøgd med den musikalske retninga til bandet og forlet The Beach Boys i 1980 for å starte ein solokarriere. Resultatet vart to album, men dei gjorde det ikkje betre enn 185. og 166. plass på Billboard-lista. I april 1982 vende Carl tilbake til The Beach Boys.
Året før han døydde arbeidde Carl med eit musikalsk prosjekt i lag med Gerry Beckley (frå gruppa America) og Robert Lamm (frå gruppa Chicago). Samarbeidet resulterte i 2000 i albumet Beckley-Lamm-Wilson.
På soloalbumet til Brian Wilson, Getting in over my head frå 2004 syng Carl ein duett i lag med Brian på tittelsporet.
Carl døydde av lungekreft i 1998 etter lang tids sjukdom.
Påhengsmotor
Påhengsmotor er ein båtmotor som vert montert på bakspegelen eller på ripa og heng på utsida av båten. Føremonen med dette er at ein slepp arbeidet, og kostnadane, med å montera fast motor i båten og at det er lett å fjerna motoren og ta han med seg for å lagra han innomhus eller nytta han på ein annan båt.
Oppbygging
Sjølve motoren, som er plassert vertikalt øvst på påhengsmotoren, kan ha ein eller fleire sylindrar og både totakts- og firetaktsmotorar er vanlege. På grunn av krav om reinare eksos har dei fleste produsentane gått over til firetaktsmotorar med elektronisk kontrollert innsprøyting. Effekten varierer frå nokre få hk til fleire hundre hk. Yamaha produsere ein påhengsmotor på 350 hk, noko som tykkjest vera verdsrekord. Det vert nytta sjøvatn som avkjøling og eksosen kjem ut under vatn.
Kraftoverføringa til propellen skjer med ein vertikal aksling og eit vinkelgir nede ved propellen. For å styra vert heile motoren dreia, slik at vinkelen på skyvekrafta vert endra. Små påhengsmotorar vert styrte med eit styrehandtak, medan store motorar vert styrte med eit ratt plassert lenger fram i båten. Når ein påhengsmotor ikkje er i bruk kan han bikkast opp, slik at propellen kjem fri av vatnet. Små påhengsmotorar vert starta med snortrekk, medan større motorar er utstyrte med elektrisk startmotor. Små påhengsmotorar kan ha ein liten innebygd bensintank, med det er vanleg å ha ein større frittståande tank i båten, som er kopla til motoren med ein gummislange.
Det vert òg produsert nokre små elektriske påhengsmotorar som nyttar batteri som energikjelde.
Bruk
Påhengsmotorar vert nytta både til arbeid og til fritidsføremål. Mange nyttar påhengsmotorar til småfiske og til småturar. For folk som bur på kysten kan det på sumaren vera enklare å nytta ein småbåt med påhengsmotor enn å køyra bil når ein skal til butikken eller posthuset. Men bruken vert i dag dominert av fritidskøyring. Det er populært å utstyra små raske båtar med kraftige påhengsmotorar. Desse båtane vert i stor grad nytta til uvettug gapkøying, noko som i dei siste åra har ført til fleire alvorlege ulukker.
Soge
Den fyrste påhengsmotoren tykkjest ha vore dampdriven og vart laga o 1864, medan den fyrste påhengsmotoren med intern forbrenning truleg vart laga av American Motor Co. i 1896. Ein tysk påhengsmotor skal ha sett dagens ljos i 1900 og ein fransk ein i 1904. I 1905 lage Cameron B. Waterman i USA ein luftkjølt påhengsmotor, som han fekk patent på i 1907. Etter å ha gått over til vasskjøling sette Watemann motoren i produksjon og han vart produsert fram til 1921.
I 1909 laga norskamerikanaren Ole Evinrude ein påhengsmotor på 1,5 hk. . Då nokre fiskarar i nabolaget hans såg motoren i bruk byrja han å få bestillingar og tok til å produsera påhengsmotorar. Han tok òg ut fleire patent på påhengsmotorar. Fram til 1923 var det berre Waterman og Evinrude som laga påhengsmotorar, men seinare kom det fleire konkurrentar til.
Slette
Slette er ein landskapstype som er lite kupert og så godt som flatt. Præriar og stepper er sletter, og mange ser kanskje på grasslettene som dei verkelege slettene, men dei kan òg vere dekte av kratt og skog, eller utan vegetasjon som dei sanddekte eller steinete slettene i ørkenar. Omgrepet vert vanlegvis ikkje nytta om landskap som er heilt og permanent dekt av myrer, sumper, playaer eller iskapper.
Sletter førekjem som lågland og i botn av dalar, men òg som platå i store høgder. Dei kan dannast av flytande lava, avleiringar frå vatn, is eller vind, eller verte forma som følgje av erosjon av åsar og fjell.
Slettene er i mange regionar viktige jordbruksområde fordi jordsmonnet ofte består av djupe og fruktbare sediment, og fordi det flate landskapet gjer mekanisert produksjon lettare. Grassletter vert ofte nytta som beitemarker for buskap.
Andre typar sletter
Omgrepet vert stundom nytta om flate område på havbotn eller flate område på månar og plantar.
Osterfjorden i Hordaland
Osterfjorden er ein av tre fjordar rundt Osterøy. Han går langs kommunegrensa mellom Lindås og Osterøy og er 27 km lang og 1-3 km brei. På det djupaste er fjorden 639 meter djup.
Skildring
Fjorden er ei fortsetjing av Salhusfjorden og strekkjer seg langs heile nordvestsida av Osterøy. Ved nordenden av Osterøy skiftar fjorden namn til Romarheimsfjorden, som held fram nordaustover, medan Indre Osterfjorden (Mellesdalssundet) held fram austover til Veafjorden. Eidsfjorden er ein fjordarm av Indre Osterfjorden. Lengda av Osterfjorden inkludert Eidsfjorden er 42 km, medan lengda inn til botn av Romarheimsfjorden (som heiter Mofjorden) er 45 km.
Innløpet til Osterfjorden ligg mellom Knarvik i vest og Klokkarneset ved Hamre i aust. Eit lite stykke inn i fjorden stikk Longevågen 5 km søraustover på Osterøy til Lonevåg i botn av vågen. Vidare inn fjorden på Osterøysida finn ein tettstader og bygder som Tepstad, Hjelvik, Raknes, Fjellskålnes, Bysheim,Hosanger ved Mjøsvågen, Gatland, Fotlandsvåg, Bernes Tysso, Kleiveland og Heimvik. På Lindåssida finn ein Leknes, Hjelmås Eikanger, Eknes, Ostereidet Bjørsvik, Molvik og Vikanes (Neset) er lokalt og kalla Kroken. Det gamle namnet var Storholmen.
Ostereidet er kalla opp etter eidet som ligg her mellom Osterfjorden og Hindenesfjorden. Eidet er om lag 1,5 km langt. Litt aust for Ostereidet ligg grenda Molvik. Frå her og nord til starten av Romarheimsfjorden er vestsida stort sett urørt, medan E39 som følgjer fjorden fram til Ostereidet her går i tunnel lenger vest. Langs dette stykke ligg det ei rekkje, relativt store øyar i fjorden. Padøyni er den største av desse med ei lengd på nesten 6 km.(På alle kart står Paddøy, men lokal uttale er Padøy (med lang a). På austsida av Padøyni ligg den mindre HokøyniHaukøy (lokalt namn er Høkøy). Aust for Hokøyni igjen ligg innlaupet til Romarheimsfjorden. Fjorden byrjar ved neset som heiter Bispkjelda. Her er ei oppkome i fjellet like ovom flomålet. Osterfjorden er djup;fleire stader rundt 600 meter. Mulsfjorden heiter fjorden sør for Molvik. Der var dumpingplass og store mengder tysk ammunisjon vart søkt der etter mai 1945. Det er fortalt at ein gong Dampen gjekk over dumpingstaden eksploderte det nede i djupet og dei reisande merka at skipet lyfta seg litt. Ammunisjonskassane flaut i heile fjorden og eitt av golva i ei løe ved fjorden er laga av tysk ammunisjonsemballasje. Osterfjorden kan vere verhard, sørleg vind inn fjorden kan vere svært sterk. Osterfjorden var i si tid rik på småsild og brisling og det var eit omfattande kastenotfiske om haustane til først på 1960 talet. Her var og laksefiske og faste oppkjøparruter frå Bergen med skøyte rundt Osterøy om sommaren. Sandfarten frå indre Osterfjord til Bergen var og er omfattande.
Namn og kultur
Tidlegare kalla ein heile fjorden rundt Osterøy for Osterfjorden. Osterfjorden var då sett saman av Sørefjorden, Veafjorden og Norefjorden. I dag er det vanleg å kalla Sørefjorden for Sørfjorden, og både denne og Veafjorden vert ikkje lenger rekna som ein del av Osterfjorden, slik at det i dag berre er Norefjorden som vert kalla Osterfjorden.
Ole Bull-slåtten «Nordfjorden» var tileigna Norefjorden ved Osterøy, altså det som i dag vert kalla Osterfjorden.
Salmebok
Ei salmebok er ei samling kristne salmar som kan inneheld tekst, og ofte òg melodi. Samlinga blir hyppig brukt i kyrkja, som gjerne har ei fastsett salmesamling.
Salmebøker som skal brukast i gudstenester i Den norske kyrkja (statskyrkja), måtte tidlegare godkjennast av kongen. No er det Kyrkjemøtet som godkjenner salmebøker.
Mikrometeorologi
Mikrometeorologi er studiet av atmosfæriske fenomen som er mindre enn mesoskala, om lag 1 km eller nedover. Desse to greinene av meteorologi vert stundom plassert saman som «mesoskala- og mikrometeorologi» og saman omfattar dei studiet av alle fenomen mindre enn synoptisk skala. Det tyder studiet av alle fenomen som er for små at dei vert fanga opp på eit vêrkart.
Fenomena er ofte òg kortvarige og omfattar prosessar i grenselaget til atmosfæren. Viktige tema i mikrometeorologi er varmeoverføring og gassutveksling mellom jordsmonn, vegetasjon og/eller overflatevatn og atmosfæren ved turbulens. For å måle desse transportprosessane må ein nytte flukstårn som måler netto stråling, merkande varmefluksar, latent varmefluksar, varmelagring i bakken og fluksar av sporgassar som er viktige for atmosfæren, biosfæren og hydrosfæren.
Vår Frelsers gravlund
Vår Frelsers gravlund er ein gravlund i bydel St. Hanshaugen i Oslo sentrum, mellom gatene Ullevålsveien, Akersbakken og Akersveien. Mange kjende nordmenn er gravlagde på denne gravlunden, dels i ein særskild æreslund, dels i andre seksjonar.
Historie
Gravlunden vart teken i bruk sommaren 1808. Den fyrste som vart gravlagd der var Anna Lange Thulesius, ei enke etter ein prest i Den norske kyrkja. I 1864 kom kapellet på plass. Det har vorte forandra ei rekkje gonger. Ettersom det er svært få nye gravferder på gravlunden har det vorte overdregen til den ortodokse kyrkjelyden heilage Olga, som har konsekrert den som Vår Frelsers ortodokse kirke.
I 1903 vart gravlunden teken i bruk som æresgravlund. Den fyrste som vart lagt der var målaren Hans Gude. Nokre få år etter, i 1911, var gravlunden full, og det vart berre oppretta nye gravstader der festet hadde gått ut. I 1952 slutta ein heilt å opprette nye graver, men det var framleis mogleg å bruke familiegraver der det var plass. I seinare år har ein slutta å ta imot kistegravfreder på grunn av at leirgrunnen er lite eigna for slike, og det er dermed berre mogleg med urnenedsetjingar. Frå og med 2006 var det mogleg å få oppretta nye gravstader for urner. Den siste grava som vart oppretta i æresgravlunden er Borghild Hammerich si frå 1981, og planen er at det ikkje skal kome til nye, men at den skal takast vare på som eit kulturhistorisk minne.
Ein del av gravene vart endra på 1950-talet ved at ein fjerna steinrammer for å gjere vedlikehaldet enklare. Ein finn likevel ein rekkje monumentale gravminne der, mange av dei familiegraver som har vore brukt i fleire generasjonar. Over 4500 av gravminna er verdige til å verte tekne vare på, og vert difor ikkje fjerna sjølv om festetida går ut. Det er ikkje tillate å erstatte nokre av gravminna, inkludert dei som i seg sjølv ikkje er verdige til å takast vare på, med moderne monument, ettersom ein ynskjer å ta vare på særpreget for heile gravlunden.
Den katolske kyrkja har hatt ei nær tilknyting til gravlunden, ettersom den ligg rett ved sidan av det tidlegare katolske sjukehuset Vår Frues hospital og svært nær Oslo katolske bispedømme sine kontor, bustader og domkyrkje. Det er ein eigna gravstad for katolske prestar, og eit område for St. Josephssystrene. Ingen av desse har vore brukte etter at ein slutta å tillate kistegravferder.
På den austre delen av gravlunden står eit lite klokketårn. I motsetnad til det mange trur har dette aldri vorte brukt ved gravferder; det vart brukt til å ringe ved byrjinga og slutten av arbeidstida i den perioden då det var mange tilsette som stelte gravlunden.
Personar som kviler på Vår Frelsers gravlund
Lista nedanfor er eit utval kjende personar som er gravlagde på Vår Frelsers gravlund. Det er ikkje meint å vere ei uttømmande liste over dei mange tusen som er gravlagde der gjennom tidene.
Matakospråk
Matakospråk (også Matáko, Mataguayo, Mataco–Mataguayo, Matacoano, Matacoana) er ein språkfamilie i det nordlege Argentina, vestre Paraguay, og søraustre Bolivia.
Famileinndeling
Matakospråka består av fire språkgrupper. Familien har også ei klar todeling mellom wichí-chorote og maká-nivaclé ifølgje Nikulin (2019). Gordon (2005) i Ethnologue delar wichí inn i tre ulike språk, og chorote i to språk.
Ordtilfagn
Loukotka (1968) gjev dei følgjande grunnlegjande ord frå matakospråk.
1990
1990 (romartal MCMXC) var eit normalår som byrja på ein måndag i den gregorianske kalenderen. Det var det fyrste året i 1990-åra.
Lenesfjorden
Lenesfjorden eller Lenefjorden, stundom skrive Lehnesfjorden, er ein fjord langs grensa mellom kommunane Lindesnes og Lyngdal i Agder. Fjorden har innløp frå Grønsfjorden ved Jåsund. Lenesfjorden er ein del av same fjordsystemet som Grønsfjorden og til saman har dei ei lengd på om lag 20 km. Frå Jåsund strekkjer Lenesfjorden seg både sørover til Spangereid og nordover til Lene, som han er kalla opp etter. Frå Spangereid til Lene er Lenesfjorden 10,5 kilometer lang.
På det djupaste, om lag midt mellom Jåsund og Fleseland, er Lenesfjorden 179 meter djup. I motsetnad til den urolege Grønsfjorden som fører ut til havet, er Lenesfjorden nesten innelukka. Dette kan ha gjeve opphav til det det gamle fjordnamnet Lene, av *Lini, ei svak form av linr - 'jamn, mild'.
Sommaren 2007 vart Spangereidkanalen mellom Lenesfjorden og Båly ved Spangereid opna. Kanalen gjere det lettare å ta seg frå aust til vest med båt, då ein kan sleppe å runde det vêrharde området rundt Lindesnes fyr.
Sommar-OL 2012
Sommar-OL 2012 var dei 30. olympiske sommarleikane. Ni byar søkte om å få arrangera leikane, men 6. juli 2005 utpeika Den internasjonale olympiske komitéen (IOK) London til å vera vertsby. Tevlingane vart arrangert offisielt mellom 27. juli og 12. august 2012, men tjuvstarta allereie 25. juli med fotball. London vart den fyrste staden som har arrangert tre olympiske sommarleikar etter å også ha arrangert leikane i 1908 og 1948.
Finalistane
Søknadsfristen for å arrangere sommar-OL 2012 gjekk ut 15. juli 2003. 18. mai 2004 kunngjorde IOK ei liste over fem potensielle vertsbyar. Finalistane vart:
Opning og avslutning
Opningsseremonien vart regissert av Danny Boyle, regissøren bak Trainspotting og Slumdog Millionaire. Syklisten Bradley Wiggins opna seremonien med eit bjølleslag. Det vart synt kortfilm frå Buckingham Palace med James Bond-stjerna Daniel Craig og dronning Elizabeth II. Filmen slutta med at stuntmenn som spelte Craig og dronninga, hoppa i fallskjerm frå helikopter og ned på arenaen.
London Symphony Orchestra spelte Vangelis sin filmmusikk frå filmen Ildvognene saman med komikaren Rowan Atkinson. Filmmusikken vart brukt som eit gjentakande tema gjennom heile OL. Den olympiske elden vart frakta opp Themsen av David Beckham i båt. Derifrå vart fakkelen frakta av roaren Steve Redgrave. Redgrave overgav elden til sju unge, britiske idrettsutøvarar som saman kveikte elden. Opningsseremonien vart avslutta av Paul McCartney som framførte «Hey Jude». McCartney opptrådte under seremonien for eitt pund i løn.
Under avslutningsseremonien hadde ei rekkje britiske artistar blitt invitert til å opptre. Ein av dei største attraksjonane var at jentegruppa Spice Girls kom saman att og framførte «Wannabe» og «Spice Up Your Life». I tillegg deltok Muse, Oasis, Annie Lennox, Ray Davies, Take That, The Who og Eric Idle frå Monty Python. Kvelden vart også prega av mote då ei rekkje britiske fotomodellar entra scena. I tillegg opptrådte George Michael, Kaiser Chiefs, Fatboy Slim og Jessie J. Mot slutten spelte Brian May og Roger Taylor frå Queen songen «We Will Rock You». Heilt til slutt opptrådte The Who med «Baba O'Riley». Deretter vart elden sløkt før The Who heldt fram med «My Generation» medan alle aktørane kom opp på scenen og kvelden vart avslutta med massivt fyrverkeri.
Den norske troppen
Noreg deltok med til saman 64 utøvarar i leikane; 31 kvinner og 33 menn. For Noreg vart London-OL det resultatmessig dårlegaste på 28 år. Både Christina Vukicevic, Margrethe Renstrøm og Ingvill Måkestad Bovim måtte avbryta leikane grunna skader, og store medaljehåp som Andreas Thorkildsen og Jaysuma Saidy Ndure innfridde ikkje. Fleire norske roarar, m.a. Olaf Tufte deltok også, men Noreg gjennomførte leikane utan ein medalje i roing for fyrste gong sidan 1968. Til saman vann Noreg fire medaljar under desse leikane: handballandslaget for kvinner vann sitt andre OL-gull på rad, Eirik Verås Larsen tok gull på K 1000 meter, Bartosz Piasecki tok eit overraskande sølv i fekting, og Alexander Kristoff tok bronse i landevegssykling.
Resultat
USA vart beste nasjon med heile 104 medaljar, 46 av dei gullmedaljar. På plassane etter kom (i riktig rekkefylgje) Kina, Storbritannia, Russland og Sør-Korea.
For fyrste gong tillèt alle deltakarlanda at kvinner fekk ta del i leikane. To av USA sine gullmedaljar kom frå tennisspelaren Serena Williams, både individuelt og i doubles, saman med systera Venus Williams. Systrene har no fire OL-gull kvar, og er med det dei mestvinnande tennisspelarane i OL-historia.
Meteorologi
Meteorologien legg vekt på dei nedste 100 km av atmosfæren. Meteorologane prøver å forstå og beskrive dei fysiske og kjemiske prosessane som pågår her. Meteorologi vert difor ofte kalla læra om vêret.
Sommar-OL 2012
Resultat
Sprintaren Usain Bolt frå Jamaica gjorde eit suverent OL med gull på både 100 meter og 200 meter, begge gongene rett framfor landsmannen Yohan Blake. For kvinnene var det jamaicanske Shelly-Ann Fraser som vann gull på 100 meter. I tillegg var han med på å setja OL-gull for Jamaica på 4 x 100 meter stafett. Mohammed Farah frå Storbritannia tok gull på både 5000 meter og 10 000 meter.
I symjing gjorde både Michael Phelps og Ryan Lochte eit godt OL med kvar sine gullmedaljar. Robert Harting vann OL-gull i diskoskast, Tomasz Majewski vann i kulestøyt, og eit overraskande gull i spydkast gjekk til Keshorn Walcott frå Trinidad og Tobago. Barbora Spotakova frå Tsjekkia tok spydkastgull for kvinner. Høgdehoppmedaljane for kvinner og menn gjekk begge til Russland. Ivan Ukhov vann i herretevlinga og Anna Tsjitsjerova i dametevlinga.
Meteorologi
Det er vanleg å dele faget inn i kjemisk meteorologi, fysisk meteorologi og dynamisk meteorologi.